b'\n_START_ARTICLE_\nLuksor\n_START_SECTION_\nEtimologija\n_START_PARAGRAPH_\nIme Luksor prihaja iz arabskega al-\'uq\xe1\xb9\xa3ur (\xd8\xa7\xd9\x84\xd8\xa3\xd9\x82\xd8\xb5\xd8\xb1), lit. "pala\xc4\x8de" iz kolektivne mno\xc5\xbeine qa\xe1\xb9\xa3r (\xd9\x82\xd8\xb5\xd8\xb1) , ki je lahko sposojena beseda latinskega castrum \xe2\x80\x93 \'utrjeni tabor\'.\n_START_SECTION_\nZgodovina\n_START_PARAGRAPH_\nLuksor je bil starodavno mesto Tebe, velika prestolnica (zgornjega) Egipta v \xc4\x8dasu novega kraljestva in veli\xc4\x8dastno mesto boga Amona, pozneje boga Amon-Ra. Mesto je bilo v starodavnih egip\xc4\x8danskih besedilih ozna\xc4\x8deno kot w\xea\x9c\xa3s.t (pribli\xc5\xbena izgovorjava \'Waset\'), kar pomeni \'mesto \xc5\xbeezla\' in tudi kot t\xea\x9c\xa3\xc4\xb1\xcd\x97p\xea\x9c\xa3t (konvencionalno izgovorjeno kot \'ta ipet\' in pomeni \'sveti\xc5\xa1\xc4\x8de\'), nato pa so ga v poznej\xc5\xa1em obdobju Grki imenovali Tebe (Thebai) in Rimljani za njimi Thebae. Tebe so bile znane tudi kot \xc2\xbbmesto 100 vrat\xc2\xab, v\xc4\x8dasih pa se imenuje \xc2\xbbju\xc5\xbeni Heliopolis\xc2\xab\xc2\xa0(Iunu-shemaa v starodavni egip\xc4\x8dan\xc5\xa1\xc4\x8dini), da bi ga lo\xc4\x8dili od mesta Iunu ali Heliopolis, glavnega mesta \xc4\x8da\xc5\xa1\xc4\x8denja boga Ra na severu. Prav tako je bilo pogosto ozna\xc4\x8deno kot niw.t, ki preprosto pomeni \'mesto\' in je bilo eno od treh mest v Egiptu, za katera je bil uporabljen ta samostalnik (drugi dve sta bili Memfis in Heliopolis); imenovan tudi niw.t rst, \'ju\xc5\xbeno mesto\', kot najju\xc5\xbenej\xc5\xa1e od njih._NEWLINE_Pomembnost mesta se je za\xc4\x8dela \xc5\xbee v 11. dinastiji, ko je mesto prerastlo v uspe\xc5\xa1no mesto.  Mentuhotep II., ki je zdru\xc5\xbeil Egipt po te\xc5\xbeavah prvega vmesnega obdobja, je stabiliziral zemlji\xc5\xa1\xc4\x8da, saj se je mesto tudi \xc5\xa1irilo. Faraoni iz novega kraljestva v svojih pohodih do Ku\xc5\xa1a, v dana\xc5\xa1njem severnem Sudanu in v de\xc5\xbeele Kanaan, Fenicija in Sirija so videli, da se v mestu kopi\xc4\x8di veliko bogastva in mesto pridobiva na pomenu. Tebe so igrale pomembno vlogo pri pregonu napadalnih sil Hiksov iz zgornjega Egipta ter bile od 18. do 20. dinastije politi\xc4\x8dna, verska in voja\xc5\xa1ka prestolnica starega Egipta._NEWLINE_Mesto je privabilo ljudstva, kot so Babilonci, Mitani, Hetiti iz Anatolije (sodobne Tur\xc4\x8dije), Kanaance iz Ugarita, Feni\xc4\x8dane iz Biblosa in Tira, Minojce z otoka Kreta. Hetitski knez iz Anatolije se je celo poro\xc4\x8dil s Tutankamonovo vdovo, Ankhesenamun. Politi\xc4\x8dni in voja\xc5\xa1ki pomen mesta pa je v poznem obdobju bledel, pri \xc4\x8demer so Tebe zamenjala kot politi\xc4\x8dno sredi\xc5\xa1\xc4\x8de druga mesta v severnem Egiptu, kot so Bubastis, Sais in kon\xc4\x8dno Aleksandrija._NEWLINE_Vendar, kot mesto boga Amon-Raja, Tebe ostajajo verska prestolnica Egipta do gr\xc5\xa1kega obdobja. Glavni bog v mestu je bil Amon, ki so ga \xc4\x8dastili skupaj z njegovo \xc5\xbeeno, boginjo Mut in sinom Khonsujem, bogom Lune. Z vzponom Teb kot najpomembnej\xc5\xa1ega mesta Egipta se je pove\xc4\x8dal tudi pomen lokalnega boga Amona in ga povezali z bogom sonca Rajem in ustvarili novega "kralja bogov" Amon-Raja. Njegov veliki tempelj v Karnaku severno od Teb, je bil najpomembnej\xc5\xa1i tempelj Egipta do konca antike._NEWLINE_Kasneje je mesto napadel asirski cesar Asurbanipal, ki je postavil na prestol libijskega princa Psametika I. Mesto Tebe so bile v ru\xc5\xa1evinah in nazadovale na pomenu. Vendar je Aleksander Veliki prispel v Amonov tempelj, kjer je bil kip boga iz Karnaka med festivalom Opet, velikim verskim praznikom. Tebe ostajajo mesto duhovnosti do kr\xc5\xa1\xc4\x8danske dobe in privla\xc4\x8dijo \xc5\xa1tevilne kr\xc5\xa1\xc4\x8danske menihe iz rimskega cesarstva, ki so postavili samostane sredi ve\xc4\x8d anti\xc4\x8dnih spomenikov, vklju\xc4\x8dno s templjem Ha\xc4\x8depsut, ki se zdaj imenuje Deir el-Bahari (\'severni samostan\').\n_START_SECTION_\nGeografija\n_START_PARAGRAPH_\nLuksor je na jugovzhodni strani pribli\xc5\xbeno 120 kilometrov dolge re\xc4\x8dne zanke Nila proti vzhodu, ki se za\xc4\x8dne na Ad D\xc4\xabmuqr\xc4\x81t 25 kilometrov jugozahodno od Luksorja in 55 kilometrov severozahodno od mesta do Hamm\xc4\x81d\xc4\xabja. Governorat Qin\xc4\x81 se razteza na obeh straneh obre\xc5\xbeja Nila na jugu do 20 kilometrov za Esno in severozahodno do 5 kilometrov pred ru\xc5\xa1evinami starodavnega egiptovskega mesta Abidos._NEWLINE_V Luksorju reka zagotavlja pribli\xc5\xbeno pet kilometrov \xc5\xa1irok rodoviten pas na obeh bregovih, proti vzhodu pa sledi Vzhodna pu\xc5\xa1\xc4\x8dava, na severozahodu pa Libijska pu\xc5\xa1\xc4\x8dava. Severno od mesta Libijska pu\xc5\xa1\xc4\x8dava skorajda dose\xc5\xbee obre\xc5\xbeje Nila. Vzhodna pu\xc5\xa1\xc4\x8dava lo\xc4\x8duje Luksor od 165 kilometrov oddaljenega Rde\xc4\x8dega morja na severovzhodu._NEWLINE_S Qin\xc4\x81 in Esno je Luksor povezan ob Nilu z \xc5\xbeelezni\xc5\xa1ko progo, ki je na vzhodnem bregu reke do Asuana. \xc5\xbdelezni\xc5\xa1ka postaja v mestu je pribli\xc5\xbeno 800 metrov od obale Nila. Tik ob \xc5\xbeeleznici je cesta, ki povezuje ve\xc4\x8dja mesta na bregovih Nila. Deset kilometrov jugozahodno od Luksorja je pri kraju \xe1\xb8\x90ab\xc4\xabyah edini cestni most, ki povezuje oba bregova reke. Mednarodno letali\xc5\xa1\xc4\x8de je sedem kilometrov jugovzhodno od sredi\xc5\xa1\xc4\x8da mesta na robu Vzhodne pu\xc5\xa1\xc4\x8dave._NEWLINE_V in okoli Luksorja so nekatera od najpomembnej\xc5\xa1ih arheolo\xc5\xa1kih najdi\xc5\xa1\xc4\x8d v Egiptu, zaradi katerih je turizem ena izmed najpomembnej\xc5\xa1ih panog v mestu. Zlasti sta znan templja v Luksorju in Karnaku, sredi in severno od mestnega obmo\xc4\x8dja in Dolina kraljev in starodavne ru\xc5\xa1evine v zahodnih Tebah, na zahodnem bregu Nila. Po Nilu kot glavni prometni smeri od Luksorja do Asuana vozijo ladje, kot tudi na sever do Abidosa. Privezi le\xc5\xbeijo v mestu vzdol\xc5\xbe celotne vzhodne obale Nila.\n_START_SECTION_\nGospodarstvo\n_START_PARAGRAPH_\nGospodarstvo Lukaorja, tako kot mnogih drugih egip\xc4\x8danskih mest, je mo\xc4\x8dno odvisno od turizma. Veliko ljudi dela tudi v kmetijstvu, zlasti pridelavi sladkornega trsa. Obstajajo tudi \xc5\xa1tevilne industrije, kot je lon\xc4\x8darska, ki se uporablja za izdelavo posode in drugih predmetov._NEWLINE_Lokalno gospodarstvo je prizadel pokol v Luksorju leta 1997, v katerem je bilo ubitih skupaj 64 ljudi (vklju\xc4\x8dno s 59 turistov), ki so bili v \xc4\x8dasu najhuj\xc5\xa1ega teroristi\xc4\x8dnega napada v Egiptu (pred teroristi\xc4\x8dnimi napadi v \xc5\xa0arm el \xc5\xa0ejku) . Masaker \xc5\xbee nekaj let zmanj\xc5\xa1uje turisti\xc4\x8dne obiske.  Po arabski pomladi 2011 se je turizem v Egiptu znatno zmanj\xc5\xa1al, kar je spet vplivalo na lokalne turisti\xc4\x8dne trge._NEWLINE_Da bi nadomestili pomanjkanje dohodka, mnogi pridelujejo svojo hrano. Kozji sir, golobi, subvencionirani in doma pe\xc4\x8den kruh ter doma\xc4\x8di paradi\xc5\xbenik so obi\xc4\x8dajni pri ve\xc4\x8dini prebivalcev.\n_START_SECTION_\nTurizem\n_START_PARAGRAPH_\nCilj kontroverznega na\xc4\x8drta za razvoj turizma je pretvoriti Luksor v ogromen muzej na prostem. Glavni na\xc4\x8drt predvideva nove ceste, hotele s petimi zvezdicami, trgovine in IMAX gledali\xc5\xa1\xc4\x8de. Glavna atrakcija je projekt vreden 11 milijonov dolarjev za odkrivanje in obnovitev 2.7-kilometrske avenije sfing, ki je neko\xc4\x8d povezovala templja Luksor in Karnak. Starodavno cestno cesto je zgradil faraon Amenhotep III. in je v 400. pr. n. \xc5\xa1t. prevzela svojo kon\xc4\x8dno obliko pod Nektanebom I. Ve\xc4\x8d kot tiso\xc4\x8d kipov sfing je obkro\xc5\xbealo cesto, ki je bila prekrita z muljem, domovi, mo\xc5\xa1ejami in cerkvami. Izkopavanje se je za\xc4\x8delo okoli leta 2004.\n_START_SECTION_\nNesre\xc4\x8da tolpozra\xc4\x8dnega balona 2013\n_START_PARAGRAPH_\nDevetnajst azijskih in evropskih turistov je umrlo, ko se je v torek, 26. februarja 2013 v bli\xc5\xbeini Luksorja po eksploziji plina zru\xc5\xa1il toplozra\xc4\x8dni balon. To je bila ena najhuj\xc5\xa1ih nesre\xc4\x8d s turisti v Egiptu in pahnila turisti\xc4\x8dno panogo \xc5\xa1e globlje v recesijo. Med \xc5\xbertvami so bili francoski, britanski, mad\xc5\xbearski, japonski dr\xc5\xbeavljani in devet turistov iz Hongkonga.'